Diari Oficial de la Generalitat Valenciana


Sumari del DOGV 9355, del 06-06-2022 (2022/4129)

Informació publica d'aprovació inicial del projecte d'expropiació forçosa, per taxació conjunta, denominat «Millora de la seguretat viària en la CV-50 mitjançant glorieta en el PK 10+900».
--------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9355

Data del DOGV
:   06-06-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/4129


Data del document
:   09-05-2022

Organisme emissor
:   Ajuntament d'Alzira

Tipus de document
:   Anunci

Descriptors 

:   * Alzira
    * pla d'urbanisme
    * administració local

Informació publica d'aprovació inicial del projecte d'expropiació forçosa, per taxació conjunta, denominat «Millora de la seguretat viària en la CV-50 mitjançant glorieta en el PK 10+900». [2022/4129]  
La Junta de Govern Local en sessió de 13 d'abril de 2022 va adoptar, entre altres el següent acord:  
  
Primer. Aprovar inicialment el projecte d'expropiació forçosa, per taxació conjunta, denominat «millora de la seguretat viària en la CV-50 mitjançant glorieta en el PK 10+900», signat al juliol de 2021, optant pel procediment de taxació conjunta per a la fixació del preu just de les finques afectades per la referida expropiació, entenent-se implícita la declaració d'utilitat pública i interés social i declarant expressament la necessitat d'ocupació de les finques incloses en el projecte d'expropiació.  
  
Segon. Aprovar la relació de propietaris i de béns i drets afectats inclosos en el projecte d'expropiació forçosa, per taxació conjunta denominat «millora de la seguretat viària en la CV-50 mitjançant glorieta en el PK 10+900», signat al juliol de 2021:  
  
  
Tercer. Sotmetre el projecte d'expropiació forçosa, per taxació conjunta denominat «Millora de la seguretat viària en la CV-50 mitjançant glorieta en el PK 10+900», signat al juliol de 2021, a informació pública, pel termini d'un mes, perquè els qui puguen resultar interessats formulen les al·legacions, observacions i reclamacions que estimen convenients, especialment pel que fa a la titularitat dels béns i drets afectats pel procediment expropiatori.  
  
La informació pública es realitzarà mitjançant edicte publicat en el Diari Oficial de la Generalitat Valenciana i en un periòdic dels de major circulació de la provincia, durant el termini d'un mes, comptat a partir del dia següent de la publicació del anunci corresponent en el DOGV. El projecte d'expropiació estarà per a la seua consulta a la disposició dels interessats en les dependències de l'Area de Gestió del Territori de l'Ajuntament d'Alzira, carrer Sant Roc, núm. 6, (4 planta) en horari oficina, així com en la web municipal www.alzira.es  
  
  
Quart. Notificar individualment a les persones que apareguen com a titulars de béns i drets afectats en l'expedient d'expropiació, mitjançant trasllat literal del corresponent full d'apreuament i de la proposta de fixació dels criteris de valoració, perquè puguen formular al·legacions o una valoració contradictòria en el termini d'un mes, comptat a partir de la data de notificació del present acord; amb l'advertiment que els errors no denunciats i justificats en aquesta fase, una vegada aprovat l'expedient expropiatori, no donaran lloc a la nul·litat del mateix ni a la reposició d'actuacions, conservant, no obstant això, els interessats el seu dret a ser indemnitzats, quan siga procedent.  
  
El silenci de l'interessat es considerarà com a acceptació de la valoració fixada en el full d'apreuament, i s'entendrà determinat definitivament el preu just.  
  
Cinqué. Traslladar el present acord al Ministeri Fiscal, tal com s'estableix en l'art. 5 de la Llei d'expropiació forçosa, en figurar en el projecte d'expropiació un titular desconegut.  
  
Sisé. Simultàniament a la informació pública sol·licitar al Registre de la Propietat l'anotació marginal de la iniciació del procediment, i l'expedició del certificat de domini i càrregues previst en l'art. 22 del Reial decret 1093/1997, de 4 de juliol, pel qual s'aprova el Reglament sobre inscripció en el Registre de la Propietat d'actes de naturalesa urbanística.  
  
El que es publica per a general coneixement i de conformitat amb el que es disposa en l'article 112 del Decret Legislatiu 1/2021 de 18 de juny pel qual s'aprova el text refós de la Llei d'ordenació del territori, urbanisme i paisatge de la Comunitat Valenciana,  
  
El projecte d'expropiació podrà consultar-se en la següent adreça:  
https://www.alzira.es/wp-content/uploads/2022/05/Proyecto-Expropiacion-ROTONDA-CV50-OK-BARRACA-AGUAS-VIVAS.pdf  
  
Alzira, 9 de maig de 2022.- La primera tinenta d'alcalde: Sara Garés Ull.